Ja tervetuloa ohjelmaan, veli Cesar. - Kiitos, että sain tulla.
On etuoikeus ja kunnia olla täällä.
Haluaisin sanoa muy buenos dias! - Buenos dias, Sari.
On hauskaa olla täällä.
Haluaisin kysyä ensimmäisenä, miten päiväsi on alkanut?
Niin kuin kaikki päivät, Jeesuksessa.
Se on hyvää, suurta ja ihanaa. - Kiitos Herralle.
Jokainen päivä on yliluonnollinen. - Aamen.
On ollut suurenmoista.
Oletko nyt ensimmäistä kertaa Suomessa?
Toista kertaa.
Matkustin Suomen kautta noin 20 vuotta sitten.
Silloin viivyin vain 1―2 päivää.
Nythän tämä on aivan kuin eri maa. Sen jälkeen on tullut paljon uutta.
Ja sääkin on tällä hetkellä hyvä. Tulet varmaan nauttimaan täällä olosta.
Kyllä! Täällä on ollut hyvin siunaavaa, -
ja sää on ollut hieno.
Tässä ohjelmassa kerrot jotain elämästäsi -
ja siitä, miten Jumala on johdattanut sinua -
monien myrskyjen läpi.
Eikö niin? - Aivan.
Olen kuullut, että synnyit Kolumbiassa sefardijuutalaisperheeseen.
Keitä ovat sefardijuutalaiset?
Sefardit ovat juutalaisia Pyreneiden niemimaalta, -
pääasiassa Espanjasta ja Portugalista.
Se tarkoittaa latinalaisamerikkalaisia tai espanjalaisia juutalaisia.
Selvä. Kiintoisaa.
On. Heitä lähti -
1500-luvulla ympäri Pohjois-Afrikkaa, -
lähinnä Marokkoon, Algeriaan, -
Tunisiaan, Libyaan, -
eri puolille Turkkia, Intiaa ja Etelä-Amerikkaa.
Mutta sinä synnyit Kolumbiassa.
Siellä asuu paljon sefardeja -
samoin kuin Meksikossa ja Perun Limassa. Yhteisö on iso.
Sitten jossain vaiheessa muutit Amerikkaan.
Olit parikymppinen. - Muutin parikymppisenä New Yorkiin.
Minusta tuli newyorkilainen.
Siellä elämässäsi alkoi tapahtua jotain hyvin erityistä.
Aivan. Olen kiitollinen New Yorkista, -
koska Kolumbiassa en oikeastaan tuntenut Jeesusta.
New Yorkissa löysin kalleimman aarteen eli Jeesuksen.
Miten se tapahtui?
Se on aina kiinnostava kuulla. - Se on pitkä tarina.
Työskentelin baarimikkona. Join aivan liikaa.
Minun oli tarkoitus mennä joidenkin ihmisten kanssa juhliin.
He eivät tulleetkaan, mutta metrossa sain kutsun kansainväliselle aterialle.
Kieltäydyin kutsusta. Soitin parhaalle ystävälleni Danille.
Hän oli veljeni opiskelukaveri.
He olivat lääkiksessä. Hän opiskeli lastentautioppia New Yorkissa.
Hän sanoi: "Älä mene niille aterioille. Ne ovat kuin lahkoja, kultteja."
Dan pyysi minua mukaansa diskoon juhlimaan.
Niin me menimme. En muista, mitä tapahtui.
Heräsin hänen luotaan. Hän kysyi: "Mitä sinulle on tapahtunut?
Leukasi on suuri. Olet murtanut leukasi."
Leuka oli murtunut nukkuessani.
Ja et tiennyt, miten se tapahtui. - En tiennyt.
Kenties olin niin humalassa.
Hän vei minut sairaalaan. Siellä minut kiskotettiin.
Sanottiin, etten saa käyttää alkoholia kolmeen kuukauteen. Jos joisin -
ja joutuisin oksentamaan, minä tukehtuisin.
Olin juomatta kolme kuukautta. Kiskot poistettiin.
Menin markettiin ostamaan ruokaa.
Joku mies tuli sanomaan: "Jeesus rakastaa sinua." Sanoin: "Tiedän."
Olin toipilasajan ajatellut, että se oli rangaistus, koska en mennyt aterialle.
Se oli hullu ajatus, sillä en tiennyt juuri mistään mitään.
Sanoin: "Joo, Hän rakastaa minua."
Hän kysyi: "Tule luokseni syömään." En voinut kieltäytyä.
Jos joku kutsuu, minä menen.
Minä menin. He olivat ihania. He olivat käyneet vastikään Israelissa.
He näyttivät valokuvia. He olivat todella mukavia.
He sanoivat: "Jos todella rakastat Jeesusta, -
mikset tulisi kanssamme yhteen paikkaan perjantai-iltana?"
Ihmettelin, että eikö kirkossa käydä sunnuntaisin.
Joka tapauksessa he hakivat minut.
Perillä tajusin, että se oli Beth Israel.
USA:n suurin messiaaninen seurakunta.
Kaikki ylistivät. Monella oli kipa. He olivat pääasiassa juutalaisia.
Se oli ihana, rakastava seurakunta.
Herra kosketti minua.
Hän kosketti minua muutaman viikon päästä voimakkaasti. Minä murruin.
Menin polvilleni ja sanoin: "Herra, auta minua. Tarvitsen Sinua."
Jonathan Cahn oli siellä rabbina.
Nyt häntä kutsutaan rabbiksi tai pastoriksi. Hän kastoi minut.
Silloin koko elämäni muuttui.
En sen koommin enää juonut alkoholia.
En halunnut enää työskennellä baarissa.
Elämäni teki täyskäännöksen.
Aloin todella rakastaa Jeesusta, lukea enemmän Hänen Sanaansa -
ja palvella Häntä. Se oli elämäni suurenmoisin kokemus.
Sitä iloa ei pysty selittämään.
Mutta se ei loppunut siihen. Minulla on edelleen se sama ilo ja rauha.
On ollut ihanaa palvella Jeesusta.
Sitten aloit kertoa Jeesuksesta kaikille. - Kaikille.
Rakastit Häntä. - Kiersin ympäriinsä.
En halunnut palata baariin töihin.
Aloin tehdä myyntihommia. Minusta tuli myyjä.
Yhtiöllämme oli isoja kokouksia. Meitä oli satoja myyjiä.
Puhuin aina Jeesuksesta.
Pärjäsin myyjänä hyvin.
Annan kunnian aina Jeesukselle.
Minne ikinä menin myymään, kerroin aina Jeesuksesta.
Elämästäni tuli todella Jeesuksen Kristuksen palvelemista.
Hän rakasti minua niin, että Hän kuoli syntieni puolesta.
Hän todella halusi antaa minulle uuden elämän.
Hän haluaa antaa paitsi uuden elämän -
myös yltäkylläisyyden valmistellakseen meitä ikuisuuteen.
Sen siunatumpaa elämää ei voi ollakaan.
En millään voi uskoa, että olisi jotain parempaa. - Olet oikeassa.
Minne ikinä menenkin, on vain iloa. Se todella on parasta.
Ajattelin aiemmin, että uskonto tuo onnen.
Ei. Ainoastaan henkilökohtaisen suhteen kautta Jeesukseen -
voimme saada sen, mitä kaipaamme.
Kaikissa ihmisissä on tyhjiö, jonka vain Jeesus voi täyttää.
Hän on tie, totuus ja elämä. Ei ole ketään muuta kuin Jeesus.
Tiedän, että tapasit jossain vaiheessa Amerikassa Richard Wurmbrandin.
Kertoisitko siitä? - Aivan. Beth Israelissa.
Hän oli Jonathanin hyvä ystävä.
Jonathan kutsui hänet pari kertaa puhumaan.
Hän tuli puhumaan perjantai-iltana.
Hän oli jo iäkäs.
Hän kertoi vainoista, joita hän oli kärsinyt Romaniassa.
Se teki minuun vaikutuksen, sillä olin aina halunnut käydä Romaniassa.
En tiedä, miksi.
Sain tilaisuuden käydä palvelemassa orpokodissa Romaniassa.
Hän kertoi, kuinka paljon hän oli kärsinyt.
Se innoitti minua. Tiedän, että kristittynä joutuu kokemaan ahdinkoa.
Kristinusko ei ole ruusuilla tanssimista.
Joudumme moniin taisteluihin, niin kuin juutalaisetkin joutuivat, -
mutta me voitamme kaikki taistelut. Wurmbrandin tapaaminen innoitti.
En ollut kuullut hänestä aiemmin. Oli suuri kunnia tavata hänet.
Oletko lukenut hänen kirjojaan? - Joitain olen.
Hänen kirjansa ovat erityisiä.
Hän kirjoitti kärsimyksistään "Kidutettu Kristuksen tähden" -kirjassa.
Hän on meillekin Marttyyrien äänessä iso innoitus.
Hän on järjestön perustaja.
Hän oli vankilassa noin 14 vuotta ja kärsi paljon.
Hän perusti Marttyyrien äänen vuonna 1967.
Ja melkein siitä asti, kun minusta tuli kristitty, -
olen saanut hänen uutiskirjeensä pari kertaa viikossa.
Ystävieni kanssa Yhdysvalloissa -
me rukoilimme paljon... tietämättä, mitä elämässäni vielä tapahtuu, -
mutta aloin rukoilla kärsivien kristittyjen puolesta.
Uskon, että kristittyinä joudumme tulevaisuudessa kärsimään paljon.
Kaikkein tärkeintä, mitä me kristittyinä voimme tänä päivänä tehdä, -
on esirukoilla maailman vainottujen kristittyjen puolesta.
Se on totta.
Koskaan ei tiedä, milloin se osuu omalle kohdalle.
Jeesus sanoi: "Minua, joka olin täydellinen, vainottiin.
Teitäkin tullaan vainoamaan." Se on varma asia. - Totta.
Tiedän, että monet kristityt Suomessa tietävät Times Square -seurakunnan, -
jossa David Wilkerson toimi pastorina.
Se on hyvin tunnettu seurakunta.
Ja sinä liityit siihen. Kertoisitko seurakunnasta jotain?
Se on kotiseurakuntani.
Beth Israel oli aika kaukana Brooklynista, jossa asuin.
Aloin etsiä seurakuntaa lähempää.
Ystäväni ehdotti, että kävisin Times Square -seurakunnassa.
Menin vuonna 1992.
Kun olin ensimmäisessä kokouksessa, -
hyvänen aika, näin näyn.
Minulla oli valtava ilo. -Millaisen näyn näit?
Oli kuin puhdas, kirkas vesi olisi virvoittanut minua.
Se oli ihanaa. Siellä oli ihanaa ylistystä ja ihana voitelu.
Rakastin sitä. Aloin käydä siellä melkein joka päivä.
Vuonna 1994 aloin tulkata siellä espanjaksi.
Tulkkasin vierailevien pastorien ja pastori Davidin saarnoja.
Siellä kävi paljon espanjankielisiä. - Hyvin paljon.
Siellä tapasi käydä 170 eri kansallisuuden edustajia.
Tilaisuudet tulkattiin noin kuudelle kielelle.
Portugaliksi, ranskaksi, venäjäksi, puolaksi, kiinaksi. - Entä suomeksi?
Silloin tällöin suomeksi.
Meillä kävi suomenkielisiä, -
mutta he puhuvat niin hyvin englantia, että he eivät tarvitse tulkkausta.
Se oli todella suuri siunaus.
David oli kuin hengellinen isäni.
Ja hän opetti minulle todella monia asioita.
Se oli hyvä koulu. Todella hyvä koulu.
David Wilkersonilla oli hyvin voimallisia saarnoja.
Niin oli. Hän oli hyvin nöyrä, hieno mies.
Samoin hänen vaimonsa. Hän oli nöyrä, hieno mies.
Oli innoittavaa olla heidän seurassaan. Hän todella innoitti sellaiseen...
syvään kunnioitukseen. Se oli todella erityistä.
Hän oli hyvin erityinen mies. Uskon oppineeni häneltä paljon.
Mitä siellä ollessasi tapahtui? Jumala alkoi puhua -
lähetystyöstä, eikö niin? Kävit Kuubassa.
Niin. Olin monilla lähetysmatkoilla eri puolilla -
monissa maissa.
Kävin Kuubassa monta kertaa.
Sinne suuntautui ensimmäinen matka, jolloin sain tuntumaa vainoista.
Kuubassako? - Niin.
Olen käynyt Kuubassa 14 kertaa. Ensimmäisellä matkallani -
olin hyvin innokas evankelioimaan joka paikassa. En voinut sille mitään.
Kuubassa jaoin Raamattuja kaikille. Kuljimme siellä tiiminä.
Annoin Raamatun eräälle miehelle.
Hän sanoi: "Tuo on kiellettyä täällä."
Kysyin, miksi. Katsoin ympärilleni enkä nähnyt ketään.
Olin yksin.
Hän sanoi, että hän veisi minut mukaansa.
Siinä hetkessä olin vähän yllättynyt. Samalla iloitsin siitä, -
että minua vainotaan. Tunteet olivat ristiriitaiset.
Sitten hän sanoi: "Älä enää jaa näitä ja mene sinne, mistä tulit."
Menimme takaisin kirkolle. Kerroimme pastorille, mitä tapahtui.
Seuraavana päivänä aterialla hän sanoi: "Cecar Gail melkein vangittiin, -
koska kävi niin, -
että Cecar ojensi Raamatun kommunistipuolueen johtajalle.
Hän olisi vanginnut sinut, mutta sinulla oli Kolumbian passi."
Kolumbian passi pelasti minut sillä kerralla.
Mahtavaa. Et joutunut vankilaan. Se pelasti sinut.
Se oli vaarallinen tilanne. - Niin oli.
Kaikkialla on valtava ilo.
En tiedä, miksi ihmisten pitää estää muita -
tuntemasta suurinta rakkautta maailmassa.
Jeesus todella on rakkaus. Jumala on rakkaus.
Uskon, että jokaisen ihmisen tarvitsee tuntea Jeesuksen rakkaus.
Rukoilen, että voisin rakastaa muita Hänen rakkaudellaan -
niin kuin Hän rakastaa meitä.
Uskon, että tätä ohjelmaa katsoo moni sellainen, -
joka ei tunne Jeesusta Kristusta Vapahtajanaan.
Naisia ja miehiä, ja ehkä he pohtivat, -
miten löytää ilo, miten löytää Jeesus elämäänsä.
Mitä haluaisit sanoa heille?
Miten voi oppia tuntemaan Jeesuksen Kristuksen?
Jos ei ole löytänyt etsimäänsä iloa ja rauhaa, -
silloin on väärällä tiellä. Se on hyvin yksinkertaista.
Polvistu tai vain pysähdy ja sano: -
"Jumala, anna anteeksi syntini.
Se, miten olen elänyt tätä elämääni, ei ole Sinulle mieleen.
Haluaisin olla Sinulle mieluinen.
Haluan henkilökohtaisen suhteen, josta mies puhuu.
Anna anteeksi syntini. Pese minut kalliilla, voimakkaalla verellä, -
jonka vuodatit ristillä maailman syntien edestä.
Tiedän, että voit pestä ja puhdistaa minut.
Tule elämääni ja näytä minulle tie.
Haluan seurata sinua."
Usko pois. Elämässäsi tapahtui ihme.
Asia on juuri näin.
Ja se on tärkeintä, mitä ihminen voi elämässään tehdä.
Niin on.
Syntymä ja uudestisyntymä ovat tärkeimmät askeleet tässä elämässä.
Ura, avioliitto ja kaikki muu tulevat, -
sillä Jeesus sanoi, että se kaikki seuraa.
Mutta ensin täytyy solmia ihmeellinen suhde Luojaan, -
joka on tehnyt sinutkin.
Voisitko vielä rukoilla niiden puolesta, jotka katsovat tätä -
ja haluavat kääntyä Jeesuksen puoleen?
Hiljennytään rukoukseen.
Sano: Herra Jeesus, -
tänään kuulin, että Sinä olet todellinen -
ja että Sinä voit muuttaa jokaisen ihmisen, -
olipa heillä minkälaisia tahansa riippuvuuksia tai syntejä.
Sinun rakkautesi on suurempi kuin mikään muu.
Rakkaus peittää syntien paljouden.
Niinpä minä uskon, että Sinä kuolit ristillä -
ja vuodatit kalliin, voimakkaan veresi viimeistä tippaa myöten -
puhdistaaksesi meidät. Herra, puhdista minut synneistäni.
Pese ja puhdista minut.
Haluan nyt vilpittömästi antaa itseni Sinulle.
Anna minulle uudet, taivaalliset vaatteet, -
jotta voit tulla sydämeeni Herrana ja Vapahtajanani.
Älä jätä minua yksin. Anna minulle ilo.
Se antaa voimaa vaeltaa. Johdata minua Pyhällä Hengelläsi -
kaikkialla, missä kuljen.
Tahdon seurata Sinua ja tehdä tahtosi.
Jeesuksen väkevässä nimessä, aamen.
Sitten, Cesar, Jumala on johdattanut sinua eri maihin -
ja erityiseen paikkaan, Melillaan.
Puhumme siitä lisää seuraavassa ohjelmassamme, -
jossa seuraamme liittyy myös toiminnanjohtajamme Hannu Lahtinen.
Teet siellä hyvin erityistä työtä -
etulinjan evankelistana.
Aivan. - Niin.
Kiitos, veli Cesar. Mukavaa, kun pääsit vieraaksi.
Kiitos myös tästä huivista, jonka annoit lahjaksi.
Se sopii minulle hyvin. - Niin sopii.
Olen kiitollinen saadessani olla täällä.
Olen kiitollinen siitä, mitä teette. Olette meille jatkuvasti suuri siunaus.
Rukoilen lakkaamatta, että Herra siunaa teitä runsain määrin -
sekä varjelee ja johdattaa teitä.
Jos haluatte, voin siunata teitä Herran siunauksella. - Kyllä, kiitos.
Herra, kiitos, että varjelet tätä hienoa työtä.
Kiitos, että annat sen loistaa taivaallista kirkasta valoasi.
Avaa taivaan ikkunat ja anna sataa heidän ylleen shalomia, -
rauhaa, iloa, rakkautta, huolenpitoa ja kaikkea hyvyyttäsi, Isä.
Jeesuksen nimessä, aamen. - Aamen. Kiitoksia paljon.
Suomennos: Marianne Tenetz